داغلیق قاراباغ موناقیشهسی اوزره آ.ت.ت-این مینسک قروپونون هم صدرلری ائرمنیستانی اؤتن ایلین دئکابریندا ائرمنیستان-آذربایجان سرحدینده اینسیدئنت زامانی هلاک اولموش آذربایجانلی حربچی نین مئییتینی درحال وطنینه قایتارماغا چاغیریب.
آپا-نین معلوماتینا گؤره، بو بارهده روسییا، فرانسا و آمئریکا بیرلشمیش ایشتاتلاری هم صدرلرینین بیاناتیندا دئییلیر.
ایقور پوپوو، ایستئفان ویسکونتی و ریچارد هوقلاندین بیرگه بیاناتیندا دئییلیر: «هم صدرلر ۲۰۱۰-جو ایلده هشترخان گؤروشونده الده اولونان راضیلاشمایا اویغون اولاراق هلاک اولان حربچی نین قالیقلارینی وطنینه قایتارماغا چاغیریر. بیز طرفلری قارشیلیقلی اتهاملارا سون قویماغا و یئرلرده وضعیتین ثابیتلشدیریلمهسی اوچون بوتون ضروری تدبیرلری گؤرمهیه چاغیریریق».
قئید ائدک کی، دئکابرین ۲۹-دا سحر ساعتلاریندا ائرمنیستان سیلاحلی قوهلرینین کشفیات قروپو آذربایجان-ائرمنیستان دؤولت سرحدینی پوزماغا جهد گؤستررکهن بؤلمهلریمیزین پوسقوسونا دوشوب. حادثه نتیجهسینده سیلاحلی قوهلریمیزین حربی قوللوقچوسو عسگر قوربانوو چینگیز سالمان اوغلو ایتکین دوشوب. مدافعه ناظرلیگی عسگر قوربانوو چینگیز سالمان اوغلونون مئییتینین گئری قایتاریلماسی ایله باغلی بقخک-نین آذربایجان نوماینده لیینه، آتت-این مینسک قروپونا، او جملهدن آ.ت.ت-این فعالیتده اولان صدرینین شخصی نمایندهسی آنژئی کاسپشیکه رسمی قایدادا مراجعت ائدیب. آذربایجان سیلاحلی قوهلرینین حربی قوللوقچوسو، عسگر قوربانوو چینگیز سالمان اوغلونون مئییتینین قارشی طرفین الینده اولماسی بارهده معلوماتی آرتیق ائرمنیستانین رسمی اورگانلاری تصدیقلهییبلر.
azb_Arab azb_Arab azb_Arab azb_Arab